CELEX: 62020CN0267
Language: el
Date: 2020-06-15 00:00:00
Title: Υπόθεση C-267/20: Αίτηση προδικαστικής αποφάσεως την οποία υπέβαλε το Audiencia Provincial de León (Ισπανία) στις 15 Ιουνίου 2020 — AB Volvo και DAF TRUCKS N.V. κατά RM

28.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/8
            
         
      Αίτηση προδικαστικής αποφάσεως την οποία υπέβαλε το Audiencia Provincial de León (Ισπανία) στις 15 Ιουνίου 2020 — AB Volvo και DAF TRUCKS N.V. κατά RM
      (Υπόθεση C-267/20)
      (2020/C 320/10)
      Γλώσσα διαδικασίας: η ισπανική
      
         Αιτούν δικαστήριο
      
      Audiencia Provincial de León
      
         Διάδικοι στην υπόθεση της κύριας δίκης
      
      
         Εκκαλούσες: AB Volvo y DAF TRUCKS N.V.
      
         Εφεσίβλητος: RM
      
         Προδικαστικά ερωτήματα
      
      
                  1)
               
               
                  Έχουν το άρθρο 101 ΣΛΕΕ και η αρχή της αποτελεσματικότητας την έννοια ότι είναι αντίθετη προς αυτές ερμηνεία εθνικής διατάξεως σύμφωνα με την οποία δεν μπορεί να εφαρμοστεί αναδρομικά η πενταετής προθεσμία για την άσκηση της αγωγής που τάσσεται στο άρθρο 10 της οδηγίας, ούτε το άρθρο 17 περί της δικαστικής αποτιμήσεως της ζημίας, ενώ ορίζεται ως σημείο αναφοράς για την αναδρομική εφαρμογή η ημερομηνία επιβολής κυρώσεων και όχι η ημερομηνία ασκήσεως της αγωγής;
               
            
                  2)
               
               
                  Έχουν το άρθρο 22, παράγραφος 2, της οδηγίας 2014/104/EΕ (1) και η έννοια της «αναδρομικής εφαρμογής» την έννοια ότι το άρθρο 10 της ίδιας οδηγίας εφαρμόζεται σε αγωγή όπως η ασκηθείσα στην κύρια δίκη, η οποία, καίτοι ασκήθηκε μετά την έναρξη ισχύος της οδηγίας και του σχετικού κανόνα για τη μεταφορά της στο εσωτερικό δίκαιο, στηρίζεται, εντούτοις, σε προγενέστερα πραγματικά περιστατικά ή κυρώσεις;
               
            
                  3)
               
               
                  Για την εφαρμογή μιας διατάξεως όπως εκείνη του άρθρου 76 του Ley de Defensa de la Competencia (νόμου για την προστασία του ανταγωνισμού), έχει το άρθρο 17 της οδηγίας 2014/104/ΕΕ, περί δικαστικής αποτιμήσεως της ζημίας, την έννοια ότι αποτελεί κανόνα δικονομικής φύσεως ο οποίος έχει εφαρμογή στη διαφορά της κύριας δίκης, στο πλαίσιο της οποίας η αγωγή ασκήθηκε μετά την έναρξη ισχύος του εθνικού κανόνα για τη μεταφορά στο εσωτερικό δίκαιο;
               
            
         (1)  Οδηγία 2014/104/ΕΕ του Ευρωπαϊκού Κοινοβουλίου και του Συμβουλίου, της 26ης Νοεμβρίου 2014, σχετικά με ορισμένους κανόνες που διέπουν τις αγωγές αποζημίωσης βάσει του εθνικού δικαίου για παραβάσεις των διατάξεων του δικαίου ανταγωνισμού των κρατών μελών και της Ευρωπαϊκής Ένωσης (EE 2014, L 349, σ. 1).